Rodrigo Ābols

Rodrigo Ābols (dzimis  Rīgā) ir latviešu hokejists, centra uzbrucējs. Viņam ir vienvirziena līgums ar NHL klubu Filadelfijas "Flyers".

Viņa tēvs ir bijušais Latvijas izlases spēlētājs, tagad treneris Artis Ābols.

 Spēlētāja karjera 
 Klubi 
Juniora gados Ābols spēlēja Zviedrijā. Profesionāļa karjeru Ābols sāka 2012.—13. gada sezonā, kuru aizvadīja Latvijas čempionāta kluba SK Rīga 17 sastāvā. Nākamajā sezonā uzbrucējs pievienojās MHL vienībai HK Rīga. 2014.—15. gada sezonā Ābols kļuva jau par vienu no komandas līderiem. 2014. gada 29. decembrī debitēja Rīgas "Dinamo" sastāvā, sezonas gaitā 14 spēlēs atzīmējoties ar pieciem rezultativitātes punktiem.

2015. gadā Ābols pievienojās Rietumu hokeja līgas klubam Portlendas "Winterhawks", tās sastāvā spēlējot līdz 2016.—17. gada sezonas ievadam, kad pārcēlās uz QMJHL. 2017. gada jūnijā noslēdza divu gadu līgumu ar Örebro HK. 2017.—18. gada sezonā komandas rindās aizvadīja 26 spēles, atzīmējoties tikai ar vienu rezultatīvu piespēli. Daļu sezonas Ābols tika izīrēts Allsvenskan līgas komandai BIK Karlskoga. Nākamajā sezonā Örebro HK rindās atzīmējās ar 18 vārtu guvumiem, kas bija starp augstākajiem rādītājiem visā līgā.

2019.—20. gada sezonu aizvadīja Amerikas hokeja līgas komandā Springfildas "Thunderbirds", taču tad atgriezās Zviedrijā. 2021. gada novembra sākumā kļuva par Örebro HK kapteini. 2023.—2024. gada sezonā spēlēja cita Zviedrijas kluba Rögle BK rindās, iekļuva Zviedrijas hokeja līgas finālā, kur piekāpās Šellefteo AIK.

2024. gada jūnijā parakstīja viena gada divvirzienu līgumu ar Nacionālās hokeja līgas klubu Filadelfijas "Flyers". Pēc pirmsezonas treniņnometnes klubs nosūtīja R. Ābolu uz fārmklubu Amerikas Hokeja līgā Lehaiveli "Phantoms". 2025. gada 21. janvārī pret Detroitas "Red Wings" aizvadīja savu pirmo spēli NHL.  guva savus pirmos vārtus NHL spēlē pret Jūtas hokeja klubu. Pirmajā sezonā "Flyers" rindās aizvadīja 22 spēles, gūstot divus vārtus un atdodot trīs rezultatīvas piespēles. Sezonu noslēdza fārmklubā AHL. 2025. gada maijā parakstīja jaunu vienvirziena līgumu ar "Flyers" uz vienu sezonu.

 Latvijas izlase 
Latvijas hokeja izlases rindās debitējis 2014. gada 6. novembra spēlē pret Dānijas izlasi. Spēlējis 2015., 2016., 2018., 2019., 2021., 2023.,  2024. un 2025. gada pasaules čempionātā. 2023. gada Pasaules čempionātā izcīnīja bronzas medaļu. Pārstāvējis Latvijas izlasi arī  Pekinā.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     2011.—12. SK Rīga 16 Latvija U-18 22 22 18 38 18 — — — — — 2012.—13. SK Rīga 17 Latvija 14 10 13 23 6 — — — — — 2013.—14. HK Rīga MHL 44 7 9 16 34 10 1 0 1 12 2013.—14. Dinamo Juniors Rīga Latvija 1 1 3 4 0 — — — — — 2014.—15. Rīgas "Dinamo" KHL 14 1 4 5 4 — — — — — 2014.—15. HK Rīga MHL 35 20 18 38 61 3 0 1 1 2 2015.—16. Portlendas "Winterhawks" WHL 62 20 29 49 42 4 0 1 1 4 2016.—17. Portlendas "Winterhawks" WHL 2 0 0 0 7 — — — — — 2016.—17. Acadie-Bathurst Titan QMJHL 52 18 32 50 43 11 5 6 11 12 2017.—18. Örebro HK Zviedrija 26 0 1 1 6 — — — — — 2017.—18. BIK Karlskoga Zviedrija2 18 7 10 17 20 — — — — — 2018.—19. Örebro HK Zviedrija 45 18 8 26 20 2 0 1 1 0 2019.—20. Springfildas "Thunderbirds" AHL 36 7 16 23 15 — — — — — 2019.—20. Grīnvillas "Swamp Rabbits" ECHL 4 3 1 4 4 — — — — — 2020.—21. Örebro HK Zviedrija 47 20 15 35 16 9 3 7 10 2 2021.—22. Örebro HK Zviedrija 47 14 20 34 6 8 7 3 10 0 2022.—23. Örebro HK Zviedrija 51 19 22 41 12 13 0 6 6 2 2023.—24. Rögle BK Zviedrija 50 14 12 26 10 15 5 7 12 2 2024.—25. Lehaiveli "Phantoms" AHL 47 15 17 32 12 7 2 0 2 0 2024.—25. Filadelfijas "Flyers" NHL 22 2 3 5 4 — — — — —

 Atsauces 

 Ārējās saites 

Kategorija:1996. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Rīgas "Dinamo" spēlētāji
Kategorija:Filadelfijas "Flyers" spēlētāji
Kategorija:Latvijas sportisti 2022. gada ziemas olimpiskajās spēlēs
Kategorija:Hokejisti 2022. gada ziemas olimpiskajās spēlēs